Patricia de Lille: 'Skorsingsproses was blatant onbillik' | Maroela Media
"Die DA het hul redes vir my skorsing gedeel. Ek is van mening dat dit nie my skorsing of verwydering regverdig nie," het sy in 'n verklaring gesê.
"Ek het geen geheim daarvan gemaak dat ek regstappe sal oorweeg as die DA besluit om my uit my posisie as burgemeester van Kaapstad te verwyder nie. Aan stuur van 'n span, het ons hard gewerk om die administrasie tot die beste in die land te verhef."
Sy het gesê sy is van mening dat die "prosesse" wat gevolg is "blatant onbillik" teenoor haar was.
"My regspan sal dit aan die federale uitvoerende komitee oordra, soos hulle al herhaaldelik die afgelope paar maande gedoen het. Ek is tans daarop gefokus om my antwoorde aan die uitvoerende komitee saam te stel oor bewerings rakende die sogenaamde Steenhuisen-verslag. My huidige fokus is om so deeglik as moontlik op die meriete van die bewerings in die verslag te reageer."
De Lille het gesê sy bly hoopvol dat sy die komitee kan oortuig om nie die drastiese stap te doen om 'n mosie van wantroue teen haar in te stel nie. "Maar as ons dit nie kan doen nie, sal ek alternatiewe moet oorweeg om my reputasie te verdedig."
Maroela Media het Vrydag berig die DA se federale uitvoerende komitee het De Lille van alle DA-aktiwiteite geskors hangende die bevindinge van die ondersoek. De Lille is ook gevra om redes te verskaf hoekom sy nie as burgemeester van die Moederstad moet bedank nie.
Volgens die party het die uitvoerende komitee bewus geword van 'n aantal bewerings van wanadministrasie in die munisipaliteit. "Weens die aard en omvang van hierdie bewerings en die behoefte vir deursigtigheid en duidelikheid, is daar besluit om 'n subkomitee op die been te bring om die saak spoedig te ondersoek," het Phumzile Van Damme, nasionale woordvoerder van die party, gesê.
"Die subkomitee het nou sy werk afgehandel en het genoegsame bestuursverwante uitdagings in die DA se Stad Kaapstad-koukus gevind wat 'n negatiewe impak het op die stad se mandaat om effektiewe dienslewering vir die mense van Kaapstad te bied. Dit is daarom dat die leier die koukus opdrag gegee het om 'n onafhanklike ondersoek van stapel te stuur om die bewerings te ondersoek."
Van Damme het gesê behalwe vir De Lille se skorsing hangende die ondersoek, is geen ander amptelike besluit nog geneem nie. De Lille het tot vandag kans om op die bewerings te reageer.
DIE DA SE ONBILLIKKE ONREGVERDIGE OPTREDES HET ONS VERGOED UIT DIE PARTY GEDRYF .
Met die waterkrisis in Kaapstad het 'n maatskappy met behoorlike kennis 'n ontsoutingsvoorstel aan De Lille en haar DA-stsdsraad voorgelê. Dit was 'n plan wat teen bitter min extra onkoste die waterkrisis voldoende sou oplos. Maar De Lille en haar DA-stadsraad het dit summier afgeskiet, want die maatskappy pas glo nie behoorlik regstellende aksie toe nie en sy bestuur is nie behoorlik BEE-compliant nie.
So dis hoe De Lille en die DA eintlik lyk…
En Zille s'n was omdat sy die waarheid gepraat het?
Is die DA besig om skoon te maak?
Miskien moet die Burgemeester van Kaapstad (en die DA in sy geheel) eerder daarop fokus om die droogte aan te spreek in plaas daarvan om in binnegevegte betrokke te raak.